**Obec Nemce, Lúčna 52, 974 01 Nemce**

**Z á p i s n i c a**

**z XIV. zasadnutia Obecného zastupiteľstva Nemce,**

**konaného dňa 13. novembra 2012 v Nemciach.**

Prítomní poslanci podľa prezenčnej listiny

**Návrhová komisia :** Libuša Riečanová

 Alena Samuelčíková

 Andrea Verešová

**Overovatelia zápisu:**  Mgr. Peter Caban

 Ján Malachovský

**Zapisovateľ :** Eva Tóthová

**Program:**

1. Otvorenie, schválenie programu

2. Voľba návrhovej komisie, určenie overovateľov

 zápisnice a zapisovateľa OZ.

3. Kontrola uznesení z rokovania OZ zo dňa 25.10.2012

 4 .Zmena rozpočtu obce - Rozpočtové opatrenie č. 5 .

 5 . Konsolidovaná výročná správa obce Nemce za rok 2011.

 6. Správa nezávislého audítora o audite konsolidovanej účtovnej závierky

 obce Nemce za r. 2011.

7 . Rôzne

**K bodu č. 1. Otvorenie, schválenie programu.**

Rokovanie OZ otvoril starosta obce, privítal prítomných poslancov a predložil návrh programu rokovania, ktorý poslanci jednomyseľne schválili.

**K bodu č. 2. Voľba návrhovej komisie, určenie overovateľov zápisnice a zapisovateľa OZ.**

 Do návrhovej komisie boli jednomyseľne zvolení Libuša Riečanová, Alena Samuelčíková, Andrea Verešová. Za overovateľov zápisnice boli určení Mgr. Peter Caban a Ján Malachovský a za zapisovateľku OZ Eva Tóthová.

 **K bodu. č. 3. Kontrola uznesení z rokovania OZ zo dňa 25.10.2012.**

Pri kontrole uznesení z OZ , ktoré sa konalo dňa 25.10.2012 bolo konštatované, že uznesenia č. 142,143,144,146,147,149,150/2012 sú splnené a uznesenia č. 145,148, 151 /2012 sú v priebehu plnenia.

**K bodu č. 4. Zmena rozpočtu obce - Rozpočtové opatrenie č. 5.**

Starosta obce predložil návrh na zmenu rozpočtu obce – Rozpočtové opatrenie č. 5. Vzhľadom k tomu, že sa nenapĺňajú podielové dane je potrebné uskutočniť prevod z rezervného fondu vo výške 5.000 € na čiastočné financovanie kapitálového výdavku na dodávku a montáž bezdrôtového rozhlasu v obci Nemce. Taktiež je potrebné znížiť rozpočet materskej školy o čiastku 3.000 €, ako aj bežné príjmy z dôvodu nenapĺňania sa podielových daní o 3.000 €. Poslanci schválili zmenu rozpočtu obce a uznesením č. 156 schválili prevod z rezervného fondu vo výške 5.000 € na čiastočné financovanie kapitálového výdavku na dodávku a montáž bezdrôtového rozhlasu v obci Nemce.

**K bodu č. 5. Konsolidovaná výročná správa obce Nemce za rok 2011.**

 Poslanci prerokovali Konsolidovanú výročnú správu obce za rok 2011 hlavne hospodárske výsledky obce, ako aj údaje z konsolidovaného výkazu ziskov a strát. Správu uznesením č. 157 jednomyseľne schválili.

**K bodu č. 6. Správa nezávislého audítora o audite konsolidovanej účtovnej závierky obce Nemce za r. 2011.**

 Na základe vykonanej kontroly audítorom Ing. Cibulovej Daniely prerokovali poslanci Správu nezávislého audítora o audite Konsolidovanej účtovnej závierky obce Nemce za rok 2011 a zobrali na vedomie stanovisko audítora k výsledku hospodárenia obce a dcérskej spoločnosti k 31.12.2011.

**K bodu č. 7 . Rôzne.**

 Poslanci prerokovali organizačné zabezpečenie akcie VI. ročníka Celoslovenskej súťaže vo varení kapustnice a príprave zabíjačkového taniera. Boli rozdelené pre poslancov konkrétne úlohy a zodpovednosť za plynulý priebeh podujatia. Súťaže sa zúčastní asi 17 súťažných družstiev a v kultúrnom programe vystúpi folklórny súbor z Hriňovej, ako aj ľudový súbor z Igramu okres Senec. V rámci podujatia sa v sále Kultúrneho domu bude konať prezentácia mapy mikroregiónu pre podporu cestovného ruchu v regióne obcí.

 Nakoľko nebolo ďalších pripomienok a program rokovania bol vyčerpaný, poďakoval sa starosta prítomným za účasť a rokovanie obecného zastupiteľstva ukončil.

Zapísala: Eva Tóthová

Overovatelia: Mgr. Peter Caban ............................................

 Ján Malachovský ............................................